-Jeg synes, det er træls at folk ikke kan finde ud af at rydde op efter dem selv, lød det fra en af eleverne, Michelle Hesselbæk. Sindal Skole har tilmeldt hele 125 elever til ugens affaldsindsamling, og der er i skolens nærområde en del at gå i gang med. -Vi sætter fokus på, at det ikke er i orden bare at smide affald i naturen. Det skader miljøet og ikke mindst dyr. Vi snakker om at affaldssortere, og det kan da godt være, at der er en del forældre, der bliver trætte af at høre på børnene, når de kommer hjem og snakker rigtigt og forkert med hensyn til affald, men det er jo hos børnene vi skal starte, og der lære dem at passe på naturen. Og eleverne går meget op i det, siger lærer Henriette Bang Carlsen fra Sindal Skole.

Opsummering:
3.B fra Sindal Skole er blandt de 66.000 børn fra hele landet, der i denne uge samler affald. Det gør de som en del af Danmarks Naturfredningsforenings årlige affaldsindsamling.